Алберт Остермайер
Integration

Превод от немски: Венцеслав Константинов, —

chitanka.info

Integration[0]

обръснал си е главата

носи боксьорско яке сякаш

с това бетонира тесните си

гърди крачи като

отвес по улиците

тялото му говори на съвършен

немски очите му светят

днес в прускосиньо върху

контактните лещи с джобно

ножче е издраскал

пречупен кръст ботушите е

стегнал до краен предел

& стъпва с тях сякаш

всяка крачка е скок

в лицето на най-близкия

човек който пресича

пътя му той е велик

& мечтае да има

широки рамене

мускули излети

от стомана юмруци като

наковални та да хвърчат искри

когато блъска по железните им

черепи научил се е

да контролира

движенията си но дори

когато се владее

членовете му сякаш

играят под вятъра ще

трябва да бяга или да се

остави да го пречукат един

излишен самоубиец в

гроба му помежду

урвите на небостъргачите

той е сам & те са за него

прекалено много & той ще ги

запита страхувате ли се от

черния човек

1999

[0] Integration. — Съграждане на личността (англ.) — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.